So sê Mario Mandzukic, die doelskieter wat Engelse harte gebreek het met die wendoel in bykomende speeltyd. Die Kroate het met 2-1 geseëvier en sodoende vir die eerste keer in hul geskiedenis vir die eindstryd gekwalifiseer. Hulle sal Sondag die gedugte Franse span in Moskou pak.
“Dis ’n wonderwerk. Slegs groot spanne kan so dapper wees soos ons was en terugveg ná ’n vroeë agterstand teen spanne soos Engeland,” het Mandzukic bygevoeg.
“Ons het ons hart uitgespeel in dié toernooi. Ons was soos leeus (in die halfeindstryd) en sal dieselfde wees in die eindstryd.”
“Ons verdien om in die eindstryd te wees. Die wyse waarop die ouens teen Engeland gespeel het, was ’n fantasie. Hulle het geskiedenis gemaak. Maar daar is nog een wedstryd om te kom. As dit God se wil is, sal ons die wêreldkampioene word,” sê dié breier.
“Dis erg. Ons is stukkend. Ons het so hard gewerk en die ondersteuners was ongelooflik. Dit was ’n 50/50-wedstryd, maar as ons terugkyk, was daar dinge wat ons beter kon doen.
“Ons het egter so hard gewerk as wat ons kon. Dit maak seer, baie seer en sal nog vir ’n lang tyd so voel,” sê die voorste doelskieter in die toernooi.
Volgens Kane het Engeland steeds goeie doelkanse geskep nadat Kieran Trippier hulle reeds in die vyfde minuut die voortou met ’n sublieme vryskop gegee het.